CELEX: 32008R0696
Language: lv
Date: 2008-07-23 00:00:00
Title: Komisijas Regula (EK) Nr. 696/2008 ( 2008. gada 23. jūlijs ), kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz zivsaimniecības nozares ražotāju organizāciju pieņemtu atsevišķu noteikumu subjektu loka paplašināšanu, ietverot ražotājus, kas nav organizāciju dalībnieki (Kodificēta versija)

24.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 195/6
            
         
      KOMISIJAS REGULA (EK) Nr. 696/2008
   (2008. gada 23. jūlijs),
   kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz zivsaimniecības nozares ražotāju organizāciju pieņemtu atsevišķu noteikumu subjektu loka paplašināšanu, ietverot ražotājus, kas nav organizāciju dalībnieki
   (Kodificēta versija)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1) un jo īpaši tās 7. panta 10. punktu,
   tā kā:
   
               (1)
            
            
               Komisijas 2000. gada 6. septembra Regula (EK) Nr. 1886/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz zivsaimniecības nozares ražotāju organizāciju pieņemtu atsevišķu noteikumu subjektu loka paplašināšanu, ietverot ražotājus, kas nav organizāciju dalībnieki (2), ir būtiski grozīta (3). Skaidrības un praktisku iemeslu dēļ minētā regula ir jākodificē.
            
         
               (2)
            
            
               Ir nepieciešams noteikt kritērijus to ražotāju organizāciju pārstāvības pakāpes noteikšanai zvejas nozarē, kuru noteikumu subjektu loku ir piedāvāts paplašināt, ietverot ražotājus, kas nav organizāciju dalībnieki. Šiem kritērijiem vajadzētu ietvert gan organizācijas dalībnieku pārstāvēto attiecīgo sugu kopējā tirgū piedāvātā daudzuma proporciju, gan arī to zvejnieku proporciju attiecīgajā reģionā, kas ir organizācijas dalībnieki. Ir nepieciešams noteikt arī īpašus kritērijus attiecībā uz pārstāvību akvakultūras nozarē.
            
         
               (3)
            
            
               Lai saskaņotu šo pasākumu ieviešanu, būtu jānosaka ražošanas un tirdzniecības noteikumi, kuru subjektu loku var paplašināt, ietverot ražotājus, kas nav organizācijas dalībnieki zvejas un akvakultūras nozarēs. Šajā pašā nolūkā būtu jānosaka tas posms, līdz kuram piemēro šādus paplašinātus noteikumus.
            
         
               (4)
            
            
               Būtu jānosaka minimālais attiecīgo noteikumu piemērošanas periods, lai uzturētu noteiktu stabilitāti apstākļos, kādos zvejas produkti tiek piedāvāti tirgū.
            
         
               (5)
            
            
               Dalībvalstīm, kuras nolemj ražotāju organizāciju pieņemtajiem noteikumiem piešķirt saistošu spēku, tie jāiesniedz Komisijai pārbaudei. Tāpēc ir nepieciešams noteikt, kāda informācija ir paziņojama Komisijai.
            
         
               (6)
            
            
               Dalībvalstīm un Komisijai vajadzētu publicēt informāciju par to noteikumu paplašināšanu, kas ietekmē sektoru.
            
         
               (7)
            
            
               Jebkuri grozījumi noteikumiem, kuru subjektu loks ir paplašināts, ietverot ražotājus, kas nav organizāciju dalībnieki, ir pakļauti tām pašām prasībām par paziņošanu Komisijai un publicēšanu, kādām ir pakļauta pati noteikumu paplašināšana.
            
         
               (8)
            
            
               Šajā regulā paredzētie pasākumi saskan ar Zvejas produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Ražotāju organizāciju ražošanas un tirdzniecības darbību zvejas nozarē uzskata par pietiekami pārstāvētu jomā, kurā paredzēts paplašināt noteikumus, ja:
   
               a)
            
            
               ražotāju organizācijas vai tās dalībnieku to sugu tirdzniecība, kam noteikumus piemērotu, veido vairāk nekā 65 % no visa pārdotā daudzuma un
            
         
               b)
            
            
               zvejnieku skaits uz ražotāju organizācijas dalībnieku kuģiem ir vairāk nekā 50 % no kopējā zvejnieku skaita apgabalā, kurā piemērotu paplašināmos noteikumus.
            
         2.   1. punkta a) apakšpunkta nolūkam ņem vērā daudzumus, kas pārdoti iepriekšējā tirdzniecības gadā.
   3.   Lai aprēķinātu 1. punkta b) apakšpunktā minēto procentuālo daudzumu, ņem vērā zvejnieku skaitu uz kuģiem, kuru kopgarums nepārsniedz 10 metrus, proporcionāli attiecībai starp šo zvejnieku pārdotajiem daudzumiem un kopējo daudzumu, kas pārdots attiecīgajā apgabalā.
   4.   Ražotāju organizācijas ražošanas un tirdzniecības darbības akvakultūras nozarē, kā paredzēts Padomes Regulas (EK) Nr. 1198/2006 (4) 3. panta d) punktā, uzskata par pietiekami pārstāvētām jomā, kurā paredzēts paplašināt noteikumus, ja ražotāju organizācijas vai tās dalībnieku to sugu ražošana, kam noteikumus piemērotu, pārsniedz 40 % no saražotajiem daudzumiem.
   5.   Lai piemērotu 4. punktu, ņem vērā daudzumus, kas saražoti iepriekšējā tirdzniecības gadā.
   2. pants
   1.   Ražošanas un tirdzniecības noteikumos, kas minēti Regulas (EK) Nr. 104/2000 7. panta 1. punkta a) apakšpunktā, iekļauj šādas sastāvdaļas:
   
               a)
            
            
               pārdošanai piedāvāto produktu kvalitāti, izmēru vai svaru un noformējumu;
            
         
               b)
            
            
               paraugu ņemšanu, taru pārdošanai, iepakojumu un marķēšanu, un ledus izmantošanu;
            
         
               c)
            
            
               nosacījumus pirmajai laišanai tirgū, kas var ietvert noteikumus produkcijas racionālai izvietošanai, lai stabilizētu tirgu.
            
         2.   Noteikumos, kas minēti 1. punktā, akvakultūras nozarē var iekļaut pasākumus par mazuļu izvietošanu vai intervenci citos to akvakultūras sugu dzīves cikla posmos, kam noteikumus piemērotu, un jo īpaši noteikumus par virsnormas produkcijas iegūšanu vai uzglabāšanu, ieskaitot sasaldēšanu.
   3. pants
   Noteikumu, kuru subjektu loku paredzēts paplašināt, piemērošanas minimālais periods attiecībā uz ražotājiem, kas nav organizācijas dalībnieki, ir 90 dienas.
   4. pants
   Ja dalībvalsts nolemj paplašināt ražotāju organizācijas atsevišķu noteikumu subjektu loku, ietverot ražotājus, kas nav organizācijas dalībnieki, paziņojumā Komisijai, kas minēts Regulas (EK) Nr. 104/2000 7. panta 3. punktā, ietver vismaz:
   
               a)
            
            
               attiecīgās ražotāju organizācijas nosaukumu un adresi;
            
         
               b)
            
            
               visu informāciju, kas nepieciešama, lai apliecinātu, ka organizācija ir pārstāvēta, īpaši ar atsauci uz šīs Regulas 1. pantā noteiktajiem kritērijiem;
            
         
               c)
            
            
               attiecīgos noteikumus;
            
         
               d)
            
            
               pamatojumu šiem noteikumiem, kuru apstiprina ar attiecīgu informāciju;
            
         
               e)
            
            
               to ģeogrāfisko reģionu, kurā šiem noteikumiem paredzēts piešķirt saistošu spēku;
            
         
               f)
            
            
               noteikumu darbības ilgumu;
            
         
               g)
            
            
               spēkā stāšanās datumu.
            
         5. pants
   Dalībvalstis publicē noteikumus, kuriem tās nolēmušas piešķirt saistošu spēku, vismaz astoņas dienas pirms to stāšanās spēkā.
   6. pants
   Jebkuras izmaiņas noteikumos, kuru subjektu loks paplašināts, ietverot ražotājus, kas nav organizācijas dalībnieki, ir pakļautas 4. un 5. pantam.
   7. pants
   Pasludinot noteikumu subjektu loka paplašināšanu par spēkā neesošu, Komisija Eiropas Savienības Oficiālajā Vēstnesī publicē tās lēmumus saskaņā ar Regulas (EK) Nr. 104/2000 7. panta 3. punkta otrās daļas otro ievilkumu un 7. panta 5. punktu.
   8. pants
   Regulu (EK) Nr. 1886/2000 atceļ.
   Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas II pielikumā.
   9. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 23. jūlijā
      
         
            Komisijas vārdā —
         
            priekšsēdētājs
         
         José Manuel BARROSO
         
      
   
   
      (1)  OV L 17, 21.1.2000., 22. lpp. Regulā jaunākie grozījumi izdarīti ar Regulu (EK) Nr. 1759/2006 (OV L 335, 1.12.2006., 3. lpp.).
   
      (2)  OV L 227, 7.9.2000., 11. lpp. Regula, kas grozīta ar Regulu (EK) Nr. 1812/2001 (OV L 246, 15.9.2001., 5. lpp.).
   
      (3)  Sk. I pielikumu.
   
      (4)  OV L 223, 15.8.2006., 1. lpp.
   
      I PIELIKUMS
      Atceltā regula ar tās grozījumu
      
                  Komisijas Regula (EK) Nr. 1886/2000
               
               
                  (OV L 227, 7.9.2000., 11. lpp.)
               
            
                  Komisijas Regula (EK) Nr. 1812/2001
               
               
                  (OV L 246, 15.9.2001., 5. lpp.)
               
            
   
      II PIELIKUMS
      Atbilstības tabula
      
                  Regula (EK) Nr. 1886/2000
               
               
                  Šī regula
               
            
                  1. pants
               
               
                  1. pants
               
            
                  2. pants
               
               
                  2. pants
               
            
                  3. pants
               
               
                  3. pants
               
            
                  4. pants
               
               
                  4. pants
               
            
                  5 pants
               
               
                  5. pants
               
            
                  6. pants
               
               
                  6. pants
               
            
                  7. pants
               
               
                  7. pants
               
            
                  8. pants
               
               
                  —
               
            
                  —
               
               
                  8. pants
               
            
                  9. pants
               
               
                  9. pants
               
            
                  —
               
               
                  I pielikums
               
            
                  —
               
               
                  II pielikums